**การขอยกเลิกการรับทุน**

**ประเภททุนอุดหนุนโครงการวิจัยเพื่อทำวิทยานิพนธ์ระดับบัณฑิตศึกษา**

**กองทุนสนับสนุนการวิจัยและพัฒนา มหาวิทยาลัยเทคโนโลยีสุรนารี**

เมื่อนักศึกษาระดับบัณฑิตศึกษาได้รับอนุมัติเงินประเภททุนอุดหนุนโครงการวิจัยเพื่อทำวิทยานิพนธ์ระดับบัณฑิตศึกษา ซึ่งประกอบด้วย ทุนวิทยานิพนธ์ และ ทุนเสนอผลงาน จากกองทุนสนับสนุนการวิจัยและพัฒนา มหาวิทยาลัยเทคโนโลยีสุรนารี และได้ทำการเบิกจ่ายเงินเพื่อทำการวิจัยไปจำนวนหนึ่งแล้ว ต่อมาผู้วิจัยได้ขอยกเลิกโครงการ ผู้วิจัยจะต้องดำเนินการขอยกเลิกโครงการวิจัย ดังต่อไปนี้

**กรณีทุนวิทยานิพนธ์**

1. กรอกแบบฟอร์ม**การขอยกเลิกการรับทุนวิทยานิพนธ์** (แบบ **สบวพ.-บท-10**)
2. กรอกแบบฟอร์ม**รายงานทุนวิทยานิพนธ์**เข้ากองทุนฯ มทส. (แบบ **สบวพ.-บท-3**)
3. สำเนาสมุดบัญชีเงินฝากสำหรับการโอนเงินทุน ไปปรับสมุดให้มีสถานะเป็นปัจจุบัน
4. ยื่นขอยกเลิกการรับทุน ตามข้อ 1 พร้อมเอกสารประกอบ ตามข้อ 2 และ 3ต่อสาขาวิชาที่นักศึกษาผู้รับทุนสังกัด
5. สำนักวิชานักศึกษาผู้รับทุนสังกัด ส่งเอกสารการขอยกเลิกการรับทุนมาที่สถาบันวิจัยและพัฒนาเพื่อนำเสนอ คณะทำงานพิจารณาการจัดสรรทุนอุดหนุนโครงการวิจัยเพื่อทำวิทยานิพนธ์ระดับบัณฑิตศึกษา พิจารณา ต่อไป

**กรณีทุนเสนอผลงาน**

1. กรอกแบบฟอร์ม**การขอยกเลิกการรับทุนเสนอผลงาน** (แบบ **สบวพ.-บท-10-1**)
2. กรอกแบบฟอร์ม**รายงานทุนเสนอผลงาน**เข้ากองทุนฯ มทส. (แบบ **สบวพ.-บท-3-1**)
3. สำเนาสมุดบัญชีเงินฝากสำหรับการโอนเงินทุน ไปปรับสมุดให้มีสถานะเป็นปัจจุบัน
4. ยื่นขอยกเลิกการรับทุน ตามข้อ 1 พร้อมเอกสารประกอบ ตามข้อ 2 และ 3ต่อสาขาวิชาที่นักศึกษาผู้รับทุนสังกัด
5. สำนักวิชานักศึกษาผู้รับทุนสังกัด ส่งเอกสารการขอยกเลิกการรับทุนมาที่สถาบันวิจัยและพัฒนาเพื่อนำเสนอ คณะทำงานพิจารณาการจัดสรรทุนอุดหนุนโครงการวิจัยเพื่อทำวิทยานิพนธ์ระดับบัณฑิตศึกษา พิจารณา ต่อไป

**ในกรณีที่นักศึกษาระดับบัณฑิตศึกษาได้รับอนุมัติทุนแล้ว แต่ยังไม่ได้เบิกจ่ายเงิน** ซึ่งต่อมาผู้รับทุนมีความประสงค์จะขอยกเลิกการรับทุน ผู้วิจัยไม่ต้องดำเนินการในข้อ 2 และ 3 แต่ต้องเขียนรายงานบอกสาเหตุของการขอยกเลิกการรับทุน แล้วยื่นต่อสาขาวิชาที่นักศึกษาผู้รับทุนสังกัดเพื่อพิจารณา แล้วสถาบันวิจัยและพัฒนา จะนำเสนอต่อคณะทำงานฯ เพื่อพิจารณาอนุมัติการยกเลิกการรับทุนต่อไป